ddrg/super_eurlex huggingface dataset:
Úradný vestník L 237 , 20/08/1992 S. 0015 - 0015

Fínske špeciálne vydanie: Kapitola 3 Zväzok 44 S. 0171

Švédske špeciálne vydanie: Kapitola 3 Zväzok 44 S. 0171



Rozhodnutie Komisie z 24. marca 1992, ktorým sa mení a dopĺňa rozhodnutie 83/471/EHS o Kontrolnom výbore spoločenstva pre uplatňovanie stupnice pre klasifikáciu jatočne opracovaných tiel dospelého hovädzieho dobytka (92/429/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1208/91 z 28. apríla 1981, ktorým sa určuje stupnica spoločenstva pre klasifikáciu jatočne spracovaných tiel dospelého hovädzieho dobytka [1], naposledy zmenené a doplnené nariadením (EHS) č. 1026/91 [2], najmä na štvrtý odsek jeho článku 5, keďže zloženie kontrolného výboru musí byť také, aby sa každý členský člen v priebehu dvoch rokov zúčastnil všetkých návštev vykonaných v členských štátoch; keďže na tento účel je potrebné zvýšiť počet účastníckych štátov vo výbore; keďže rozhodnutie Komisie 83/471/EHS zo 7. septembra 1983 o uplatňovaní stupnice pre klasifikáciu jatočne opracovaných tiel dospelého hovädzieho dobytka [3], naposledy zmenené a doplnené rozhodnutím 86/131/EHS [4], by sa malo príslušne zmeniť a doplniť; keďže opatrenia stanovené v tomto rozhodnutí sú v súlade so stanoviskom Riadiaceho výboru pre hovädzie a teľacie mäso, PRIJALA TOTO ROZHODNUTIE: Článok 1 Článok 2 ods. 2 rozhodnutia 83/471/EHS sa týmto nahrádza takto: "2. Kontroly na mieste vykonáva v danom členskom štáte delegácia Komisie, ktorá má najviac 10 týchto členov: - traja odborníci Komisie, z ktorých jeden je predsedom výboru, - jeden odborník z dotknutého členského štátu, - jeden odborník z členského štátu, v ktorom výbor vykonal svoju poslednú kontrolu na mieste, - jeden odborník z členského štátu, v ktorom výbor v blízkej budúcnosti vykoná kontrolu, - štyria odborníci z ostatných členských štátov." Článok 2 Toto rozhodnutie je adresované členským štátom. V Bruseli 24. júna 1992 Za Komisiu Ray MAC Sharry člen Komisie [1] Ú. v. ES L 123, 7.5.1981, s. 3. [2] Ú. v. ES L 106, 26.4.1991, s. 2. [3] Ú. v. ES L 259, 20.9.1983, s. 30. [4] Ú. v. ES L 101, 17.4.1986, s. 40. --------------------------------------------------
Úradný vestník L 080 , 25/03/1992 S. 0033 - 0033

Fínske špeciálne vydanie: Kapitola 3 Zväzok 41 S. 0165

Švédske špeciálne vydanie: Kapitola 3 Zväzok 41 S. 0165



Rozhodnutie Komisie z 2. marca 1992 o mapách, ktoré majú byť poskytované pre použitie siete Animo (92/176/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatniteľných v rámci spoločenstva v obchode s niektorými živými zvieratami a produktmi s cieľom dotvorenia vnútorného trhu [1], naposledy zmenená a doplnená smernicou 91/628/EHS [2], a najmä na jej článok 20 ods. 3, keďže Komisia 19. júla 1991 prijala rozhodnutie 91/398/EHS o počítačovej sieti spájajúcej veterinárne úrady (Animo) [3] a 21. februára 1992 rozhodnutie 92/175/EHS o zriadení zoznamu a totožnosti jednotiek v počítačovej sieti Animo [4]; keďže v záujme zaistenia bezproblémového prevedenia počítačovej siete (Animo) by mali byť vypracované mapy, ktoré umožnia lokalizovať miestne jednotky a oblasť, ktorú pokrývajú, ako aj lokalizovať stanovištia hraničnej kontroly; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Každý členský štát do 1. mája 1992 odovzdá Komisii jednu alebo viacero máp, vo formáte A4 alebo A3 s vyznačením mierky, miestnych jednotiek vo vzťahu k príslušnej ústrednej jednotke s cieľom identifikovať geografické umiestnenie miestnych jednotiek. 2. Na základe informácií zaslaných členskými štátmi v súlade s odsekom 1, Komisia do 1. júla 1992 doručí členským štátom súbor všetkých máp, ktoré získala. Článok 2 1. S cieľom vyhnúť sa možným problémom každý členský štát doručí do 1. júla 1992 Komisii mapu, vo formáte A4 alebo A3 s vyznačením mierky, každej miestnej jednotky s jej kódovým číslom. 2. Komisia zhromaždí súbor všetkých máp, ktoré získala v súlade s odsekom 1. Tento súbor je k dispozícií ústredným orgánom členských štátov. Článok 3 1. Každý členský štát doručí do 1. mája 1992 Komisii mapu vo formáte A4 a A3 s vyznačením mierky s cieľom určiť geografické umiestnenie stanovíšť hraničnej kontroly. 2. Na základe informácií zaslaných členskými štátmi v súlade s odsekom 1, Komisia do 1. júla 1992 doručí členským štátom súbor všetkých máp, ktoré získala. Článok 4 Súbor uvedený v článku 1 ods. 2, článku 2 ods. 2 a článku 3 ods. 2 bude Komisiou aktualizovaný v pravidelných intervaloch, najmä vo svetle informácií zaslaných členskými štátmi o zmenách a doplneniach miestnych jednotiek a o každej aktualizácií zoznamu jednotiek. Článok 5 Toto rozhodnutie je adresované členským štátom. V Bruseli 2. marca 1992 Za Komisiu Ray Mac Sharry člen Komisie [1] Ú. v. ES L 224, 18.8.1990, s. 29. [2] Ú. v. ES L 340, 11.12.1991, s. 17. [3] Ú. v. ES L 221, 9.8.1991, s. 30. [4] Ú. v. ES L 80, 25.3.1992, s. 1. --------------------------------------------------
Úradný vestník L 047 , 22/02/1992 S. 0026 - 0029

Fínske špeciálne vydanie: Kapitola 3 Zväzok 41 S. 0013

Švédske špeciálne vydanie: Kapitola 3 Zväzok 41 S. 0013



Rozhodnutie Komisie z 13. februára 1992, ktorým sa menia a dopĺňajú prílohy B a C k smernici Rady 90/426/EHS (92/130/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach zvierat čeľade koňovitých (equidae) pri ich preprave a dovoze z tretích krajín [1], a najmä na jej článok 23, keďže vzhľadom na získané skúsenosti by sa určitá časť textu v osvedčeniach uvedených v prílohe k smernici 90/426/EHS mala zmeniť tak, aby mohli byť zahrnuté záruky týkajúce sa určitých chorôb; keďže s cieľom zabrániť nejasnostiam by sa ustanovenia príloh B a C k uvedenej smernici mali prepracovať; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Prílohy B a C k smernici 90/426/EHS sa týmto nahrádzajú prílohou k tomuto rozhodnutiu od 1. marca 1992. Článok 2 Toto rozhodnutie je adresované členským štátom. V Bruseli 13. februára 1992 Za Komisiu Ray Mac Sharry člen Komisie [1] Ú. v. ES L 224, 18.8.1990, s. 42. -------------------------------------------------- PRÍLOHA " PRÍLOHA +++++ TIFF +++++ PRÍLOHA +++++ TIFF +++++ +++++ TIFF +++++ " --------------------------------------------------
Úradný vestník L 395 , 31/12/1992 S. 0021 - 0024

Fínske špeciálne vydanie: Kapitola 3 Zväzok 47 S. 0133

Švédske špeciálne vydanie: Kapitola 3 Zväzok 47 S. 0133



Rozhodnutie Rady zo 14. decembra 1992 o uzavretí Protokolu o zmene a doplnení Európskeho dohovoru o ochrane hospodárskych zvierat (92/583/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho Parlamentu [1], so zreteľom na stanovisko Hospodárskeho a sociálneho výboru [2], keďže svojím rozhodnutím 78/923/EHS [3] spoločenstvo schválilo Európsky dohovor o ochrane hospodárskych zvierat, ďalej len "dohovor"; keďže spoločenstvo deponovalo svoje dokumenty o schválení; keďže Výbor ministrov Rady Európy prijal 15. novembra 1991 Protokol o zmene a doplnení dohovoru, aby sa zohľadnili technické a vedecké výdobytky v oblasti chovu dobytka; keďže nezrovnalosti vo vnútroštátnych právnych predpisoch o ochrane hospodárskych zvierat môžu spôsobiť vznik nerovnakých konkurenčných podmienok a následne môžu nepriamo ovplyvňovať riadne fungovanie spoločného trhu; keďže dohovor pokrýva záležitosti, ktoré patria do rozsahu spoločnej poľnohospodárskej politiky; keďže účasť spoločenstva prispieva týmto k dosahovaniu jeho cieľov; keďže z týchto dôvodov by mal byť Protokol o zmene a doplnení schválený, ROZHODLA TAKTO: Článok 1 Protokol o zmene a doplnení Európskeho dohovoru o ochrane hospodárskych zvierat je týmto zo strany spoločenstva schválený. Znenie protokolu tvorí prílohu k tomuto rozhodnutiu. Článok 2 Prezident Rady deponuje dokument o schválení v súlade s ustanoveniami článku 6 ods. 4 Protokolu o zmene a doplnení. V Bruseli 14. decembra 1992 Za Radu predseda J. Gummer [1] Ú. v. ES C 337, 21.12.1992. [2] Ú. v. ES C 332, 16.12.1992, s. 24. [3] Ú. v. ES L 323, 17.11.1978, s. 12. -------------------------------------------------- PROTOCOL OF AMENDMENT TO THE EUROPEAN CONVENTION FOR THE PROTECTION OF ANIMALS KEPT FOR FARMING PURPOSES PROTOCOLE D'AMENDEMENT A LA CONVENTION EUROPEENNE SUR LA PROTECTION DES ANIMAUX DANS LES ELEVAGES +++++ TIFF +++++ +++++ TIFF +++++ +++++ TIFF +++++ --------------------------------------------------
Úradný vestník L 104 , 22/04/1992 S. 0077 - 0077

Fínske špeciálne vydanie: Kapitola 3 Zväzok 41 S. 0235

Švédske špeciálne vydanie: Kapitola 3 Zväzok 41 S. 0235



Rozhodnutie Komisie z 26. marca 1992 o zhromažďovaní údajov týkajúcich sa súťaží domácich nepárnokopytníkov equidae uvedených v článku 4 (2) smernice Rady 90/428/EHS (92/216/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/428/EHS z 26. júna 1990 o obchode s domácimi nepárnokopytníkmi equidae určenými na súťaže a ustanovujúcu podmienky na účasť na nich [1], a najmä na jej článok 4 (3), keďže je povinnosťou každého členského štátu, aby informoval Komisiu o využití možností, ktoré poskytuje prvá zarážka článku 4 (2) smernice 90/428/EHS a aby informoval Komisiu a ostatné členské štáty o podmienkach prerozdeľovania finančných prostriedkov ustanovených v druhej zarážke uvedeného článku 4 (2); keďže podľa pravidiel na uplatňovanie článku 4 smernice 90/428/EHS by každý členský štát mal najprv vymenovať koordinačný orgán zodpovedný za zhromažďovanie potrebných údajov; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 1. Každý členský štát vymenuje koordinačný orgán zodpovedný za zhromažďovanie potrebných údajov, ktoré sa týkajú: - súťaží uvedených v prvej zarážke článku 4 (2) smernice 90/428/EHS organizovaných na jeho území, - kritérií na rozdeľovanie finančných prostriedkov ustanovených v treťom pododseku druhej zarážky uvedeného článku 4 (2). 2. Každý členský štát oznámi Komisii meno a adresu koordinačného orgánu vymenovaného podľa odseku 1. Na základe týchto oznámení Komisia zostaví zoznam koordinačných orgánov. Zoznam uverejní v Úradnom vestníku Európskych spoločenstiev v sérii C. Článok 2 Toto rozhodnutie je adresované členským štátom. Bruseli 26. marca 1992 Za Komisiu Ray Mac Sharry člen Komisie [1] Ú. v. ES L 224, 18.8.1990, s. 60. --------------------------------------------------
Úradný vestník L 195 , 14/07/1992 S. 0031 - 0031

Fínske špeciálne vydanie: Kapitola 3 Zväzok 43 S. 0090

Švédske špeciálne vydanie: Kapitola 3 Zväzok 43 S. 0090



Rozhodnutie Komisie z 2. júla 1992, ktorým sa určuje serverové stredisko "Animo" (92/373/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatniteľných pri obchodovaní v rámci spoločenstva s určitými živými zvieratami a výrobkami vzhľadom na dokončenie vnútorného trhu, [1] naposledy zmenenú a doplnenú smernicou 91/628/EHS, [2] a najmä na jej článok 20 ods. 3, keďže 19. júla 1991 prijala Komisia rozhodnutie 91/398/EHS [3] o počítačovej sieti spájajúcej veterinárne orgány (Animo); keďže s cieľom zabezpečiť fungovanie počítačovej siete Animo by sa malo ustanoviť serverové stredisko, ktoré sa má využívať; keďže Komisia preto 3. decembra 1991 prijala rozhodnutie 91/638/EHS [4] o určení spoločného serverového strediska pre počítačovú sieť "Animo"; keďže serverové stredisko firmy Eurokom spĺňa všetky technické špecifikácie ustanovené v prílohe k rozhodnutiu 91/638/EHS a poskytuje všetky potrebné záruky na riadne fungovanie siete "Animo" od 1. júla 1992; keďže, v prípade potreby sa podmienky spolupráce medzi týmto serverovým strediskom, Komisiou a členskými štátmi zavŕšia neskôr v súlade s postupom ustanoveným v článku 20 ods. 3 smernice 90/425/EHS; keďže, zohľadňujúc informácie poskytnuté určenou firmou, najmä vo vzťahu k finančným a technickým aspektom, sa toto rozhodnutie čo najskôr preskúma, ak sa v tejto súvislosti vyskytnú ťažkosti pri ustanovovaní praktických podrobností; keďže opatrenia stanovené v tomto rozhodnutiu sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Serverové stredisko firmy Eurokom, Avenue de la Joyeuse Entrée 1, B-1050 Brusel, sa určuje za spoločné serverové stredisko pre počítačovú sieť "Animo". Článok 2 Toto rozhodnutie je adresované členským štátom. V Bruseli 2. júla 1992 Za Komisiu Ray Mac Sharry člen Komisie [1] Ú. v. ES L 224, 18.8.1990, s. 29. [2] Ú. v. ES L 340, 11.12.1991, s. 17. [3] Ú. v. ES L 221, 9.8.1991, s. 30. [4] Ú. v. ES L 343, 13.12.1991, s. 48. --------------------------------------------------
Úradný vestník L 188 , 08/07/1992 S. 0037 - 0038

Fínske špeciálne vydanie: Kapitola 3 Zväzok 43 S. 0065

Švédske špeciálne vydanie: Kapitola 3 Zväzok 43 S. 0065



Rozhodnutie Komisie z 3. júna 1992 o počítačovom vyhľadávaní miestnych jednotiek Animo (92/341/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol v obchode vo vnútri spoločenstva pri niektorých živých zvieratách a produktoch s ohľadom na dobudovanie vnútorného trhu [1], naposledy zmenenú a doplnenú smernicou 91/628/EHS [2], najmä na jej článok 20 ods. 3, keďže 19. júla 1991 Komisia prijala rozhodnutie 91/398/EHS o počítačovej sieti spájajúcej veterinárne orgány (Animo) [3] a 21. februára 1992 rozhodnutie 92/175/EHS, ktorým sa ustanovuje zoznam a identifikácia jednotiek počítačovej siete Animo [4]; keďže na zabezpečenie hladkého fungovania siete Animo, je potrebné prijať ustanovenie pre počítačový systém, ktoré umožní identifikovať jednotku určenia prostredníctvom poštových destinácií; keďže opatrenia upravené v tejto smernici sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Každý členský štát odovzdá Komisii do 15. júna 1992 v počítačovej forme, ako je znázornené v prílohe, zoznam poštových destinácií zoradených v abecednom poriadku. Každá poštová destinácia sa doplní identifikačným číslom miestnej jednotky, ktorá jej zodpovedá. 2. Na základe údajov odovzdaných členskými štátmi v súlade s odsekom 1 Komisia vytvorí zoznam poštových destinácií pre spoločenstvo ako celok spolu s identifikačným číslom miestnych jednotiek v počítačovej forme, ktorá sa bude integrovať do aplikačného softvéru, ako je definované v štvrtej zarážke článku 2 ods. 2 rozhodnutia 91/398/EHS, a tento zoznam odovzdá členským štátom. 3. Zoznam uvedený v odseku 2 bude Komisia pravidelne aktualizovať na základe údajov poskytnutých členskými štátmi. Článok 2 Toto rozhodnutie je adresované členským štátom. V Bruseli 3. júna 1992 Za Komisiu Ray Mac Sharry člen Komisie [1] Ú. v. ES L 224, 18.8.1990, s. 29. [2] Ú. v. ES L 340, 11.12.1991, s. 17. [3] Ú. v. ES L 221, 9.8.1991, s. 30. [4] Ú. v. ES L 80, 25.3.1992, s. 1. -------------------------------------------------- PRÍLOHA Opis formátu záznamu, do ktorého sa ukladajú informácie požadované pre počítačové vyhľadávanie miestnych jednotiek Animo Opis oblasti | Dĺžka | Formát | 1.Opis "poštovej destinácie":pre Belgicko: "Commune"pre Dánsko: "By"pre Nemecko: "Gemeinde"pre Grécko: "Nomos"pre Španielsko: "Municipio"pre Francúzsko: "Département"pre Írsko: "County"pre Taliansko: "Commune"pre Luxembursko: "Pays"pre Holandsko: "Gemeenten"pre Portugalsko: "Freguesia"pre Spojené kráľovstvo: "Post town" | 44 | písmená | 2.Poštové smerovacie číslo (vo vhodných prípadoch) | 6 | písmená | 3.Kód miestnej veterinárnej jednotky podľa rozhodnutia 92/175/EHS | 7 | písmená | Vlastnosti nosiča: disketa v 3,5 palcovom formáte s kapacitou 720 K alebo 1,44 MB. Súbor vo formáte ASCII. --------------------------------------------------
Úradný vestník L 361 , 10/12/1992 S. 0045 - 0045

Fínske špeciálne vydanie: Kapitola 3 Zväzok 46 S. 0116

Švédske špeciálne vydanie: Kapitola 3 Zväzok 46 S. 0116



Rozhodnutie Komisie z 19. novembra 1992 o databáze týkajúcej sa dovozných podmienok spoločenstva, ktorú predpokladá projekt Shift (92/563/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na rozhodnutie Rady 92/438/EHS z 13. júla 1992 o počítačovej automatizácii veterinárnych konaní pri dovoze (projekt Shift), ktorým sa menia a dopĺňajú smernice 90/675/EHS, 91/496/EHS a 91/628/EHS a rozhodnutie 90/424/EHS a ktorým sa zrušuje rozhodnutie 88/192/EHS, [1] a najmä na jeho článok 12, keďže s cieľom vytvoriť databázu uvedenú v článku 4 rozhodnutia 92/438/EHS a v bode 1 prílohy II k tomu istému rozhodnutiu a umožniť jej účinné využívanie, je potrebné bližšie určiť charakteristiky, obsah a podmienky vytvorenia a využívania tejto databázy; keďže za rozvoj užívateľského systému pre databázu spoločenstva je zodpovedná Komisia, pričom tento rozvoj zohľadňuje operačné systémy využívané v členských štátoch; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Na účely tohto rozhodnutia znamená "databáza spoločenstva" databázu týkajúcu sa dovozných podmienok spoločenstva pre živé zvieratá a živočíšne výrobky z tretích krajín. 2. Databáza spoločenstva musí byť relačná. Užívateľ musí byť schopný ťažiť z rýchleho a ľahkého prístupu k informáciám potrebným pre kontroly. Článok 2 Databáza spoločenstva zahŕňa informácie uvedené v článku 4 ods. 1 rozhodnutia 92/438/EHS. Okrem toho, zahŕňa osobitné dovozné podmienky platné pre členský štát alebo časť členského štátu a určité zariadenia. Článok 3 1. Komisia je zodpovedná za rozvoj užívateľského systému pre databázu spoločenstva. 2. Rozvoj uvedený v odseku 1 zahŕňa: - opis štruktúry databázy spoločenstva, - definíciu a realizáciu technických funkcií uplatňovania, potrebných na jej využívanie. Článok 4 Toto rozhodnutie je adresované členským štátom. V Bruseli 19. novembra 1992 Za Komisiu Ray MAC Sharry člen Komisie [1] Ú. v. ES L 243, 25.8.1992, s. 27. --------------------------------------------------
Úradný vestník L 025 , 02/02/1993 S. 0026 - 0026



Rozhodnutie Rady z 19. decembra 1991 o uzavretí dohody vo forme výmeny listov medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zmene a doplnení dohovoru z 20. mája 1987 o spoločnom tranzitnom režime (93/69/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže článok 15 ods. 2 Dohovoru medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o spoločnom tranzitnom režime [1] splnomocňuje Spoločný výbor zriadený uvedeným dohovorom odporúčať zmeny a doplnenia k uvedenému dohovoru; keďže dohovor bol zmenený a doplnený s cieľom zohľadniť nedávne zmeny právnych predpisov o tranzite spoločenstva, ktoré sú súčasťou reforiem spoločného tranzitného režimu, ktorých cieľom je dobudovať vnútorný trh do 1. januára 1993; keďže príslušné zmeny a doplnenia sú predmetom odporúčania Spoločného výboru č. 1/91; keďže by sa mala schváliť dohoda vo forme výmeny listov o tomto odporúčaní, ROZHODLA TAKTO: Článok 1 Dohoda vo forme výmeny listov medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zmene a doplnení dohovoru z 20. mája 1987 o spoločnom tranzitnom režime sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. V Bruseli 19. decembra 1991 Za Radu predseda P. Dankert [1] Ú. v. ES L 226, 13.8.1987, s. 1. --------------------------------------------------
Úradný vestník L 013 , 21/01/1993 S. 0014 - 0015

Fínske špeciálne vydanie: Kapitola 3 Zväzok 48 S. 0016

Švédske špeciálne vydanie: Kapitola 3 Zväzok 48 S. 0016



Rozhodnutie Komisie z 21. decembra 1992, ktorým sa zaznamenáva dosiahnutie súladu niektorých členských štátov alebo oblastí s požiadavkami vzťahujúcimi sa na brucelózu (B. melitensis) a priznáva sa im štatút úradne uznaného členského štátu alebo oblasti bez výskytu tejto choroby (93/52/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 91/68/EHS z 28. januára 1991 o veterinárnych podmienkach obchodovania s ovcami a kozami v rámci spoločenstva [1], najmä na jej prílohu A kapitola 1 oddiel ΙΙ, keďže v Spojenom kráľovstve, Írsku, Holandsku, Belgicku, Luxembursku, Nemeckej spolkovej republike a v niektorých oblastiach Francúzska je brucelóza (B. melitensis) povinne hlásená choroba už päť rokov; keďže minimálne päť rokov nebol úradne potvrdený žiaden prípad výskytu nákazy a vakcinácia v nich je zakázaná minimálne tri roky; keďže by sa malo zaznamenať, že tieto členské štáty a oblasti spĺňajú podmienky stanovené v prílohe A kapitola 1 oddiel ΙΙ ods. 1 písm. b); keďže sa navyše uvedené členské štáty alebo oblasti zaväzujú vyhovieť ustanoveniam prílohy A kapitola 1 oddiel ΙΙ ods. 2; keďže by následne príslušným členským štátom a oblastiam mal byť úradne priznaný štatút bez výskytu brucelózy (B. melitensis); keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty a oblasti uvedené v prílohách Ι a ΙΙ spĺňajú podmienky stanovené v smernici 91/68/EHS, príloha A kapitola 1 oddiel ΙΙ ods. 1 písm. b). Článok 2 Členské štáty a oblasti uvedené v prílohách Ι a ΙΙ sú úradne uznané ako bez výskytu brucelózy (B. melitensis). Článok 3 Toto rozhodnutie je adresované členským štátom. V Bruseli 21. decembra 1992 Za Komisiu Ray Mac Sharry člen Komisie [1] Ú. v. ES L 46, 19.2.1991, s. 19. -------------------------------------------------- PRÍLOHA Ι ČLENSKÉ ŠTÁTY - Spojené kráľovstvo, - Spolková republika Nemecko, - Írsko, - Luxembursko, - Belgicko, - Holandsko. -------------------------------------------------- PRÍLOHA ΙΙ OBLASTI Vo Francúzsku: Ain, Aisne, Allier, Ardennes, Aube, Charente, Charente-Maritime, Cher, Côte-d’Or, Côtes-d’Amor, Creuse, Dordogne, Doubs, Eure, Eure-et-Loire, Finistère, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Maine-et-Loire, Manche, Marne, Mayenne, Nièvre, Nord, Oise, Orne, Pas-de-Calais, Rhône, Haute-Saône, Saône-et-Loire, Sarthe, Ville de Paris, Seine-Maritime, Seine-et-Marne, Yvelines, Deux-Sèvres, Vendée, Vienne, Haute-Vienne, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d’Oise. --------------------------------------------------